पिता बोले- एलन हारें या जीतें, दोनों ही हालात में मजाक उड़ेगा
एलन मस्क ने मार्क जुकरबर्ग को इस महीने ट्वीट कर ‘केज फाइट’ के लिए चुनौती दी थी। ये पहले तो मजाक लग रहा था, लेकिन दुनियाभर में इस पर हुई प्रतिक्रिया को देखकर लगता है कि इस मैच का होना अब लगभग तय है। अल्टीमेट
एलन मस्क ने मार्क जुकरबर्ग को इस महीने ट्वीट कर ‘केज फाइट’ के लिए चुनौती दी थी। ये पहले तो मजाक लग रहा था, लेकिन दुनियाभर में इस पर हुई प्रतिक्रिया को देखकर लगता है कि इस मैच का होना अब लगभग तय है।
अल्टीमेट फाइटिंग चैंपियनशिप के प्रेसिडेंट डाना व्हाइट बताते हैं कि जुकरबर्ग का उन्हें ये जानने के लिए मैसेज आया था कि क्या मस्क सच में फाइट करना चाहते हैं। डाना ने जब इसकी पुष्टि की तो जवाब में, जुकरबर्ग ने इंस्टाग्राम पर पोस्ट किया:‘मुझे स्थान भेजें।’ तभी से फाइट करवाने के लिए डाना, मस्क और जुकरबर्ग आयोजकों से सलाह ले रहे हैं।
वहीं, मस्क के माता-पिता इस फाइट से खुश नहीं हैं। मस्क की मां 'मैं' ने ट्वीट कर इस फाइट को बढ़ावा न देने का आग्रह किया है। पिता एरोल मस्क का कहना है कि इस फाइट में अगर एलन, जुकरबर्ग को हरा देते हैं तो, जुकरबर्ग से आकार में बड़े होने के कारण उन्हें बुली कहा जाएगा और अगर वो हार जाते हैं तो एलन मजाक बन कर रह जाएंगे जो बहुत बड़े अपमान की बात होगी। दूसरी ओर जुकरबर्ग के दोस्त और सलाहकार इस फाइट को देखने के लिए काफी उत्साहित हैं।
रोम के कोलोसियम या वेगास में हो सकती है फाइट
इस बात की कोई गारंटी नहीं है कि ये फाइट होगी। अगर हुई तो ये एक एग्जीबिशन मैच होगा। इसकी कमाई का कुछ हिस्सा चैरिटी में भी जाएगा। वैसे, इस फाइट के लिए पसंदीदा स्थान लास वेगास है, लेकिन, मस्क ने गुरुवार को ट्वीट किया है कि ये फाइट रोमन कोलोसियम में हो सकती है।
केज फाइट के लिए ट्रेनिंग ले रहे हैं मस्क 
मस्क ने केज फाइट के लिए ट्रेनिंग शुरू कर दी है। ट्रेनिंग की फोटोज सामने आई हैं। इनमें वो पॉपुलर पॉडकास्टर और AI रिसर्चर लेक्स फ्रिडमैन के साथ लड़ रहे हैं। फ्रिडमैन ने ही तस्वीरें ट्विटर पर शेयर कीं और लिखा- मस्क की पावर से प्रभावित हूं।
जुकरबर्ग के साथ फ्रिडमैन की ट्रेनिंग की तस्वीर...
केज फाइट का चैलेंज कैसे शुरू हुआ और ये कहां होगी...
मस्क स्ट्रीट फाइटर और जुकरबर्ग जु-जित्सू चैंपियन
52 वर्षीय मस्क साउथ अफ्रीका में बड़े हुए हैं। मस्क ने बताया था कि साउथ अफ्रीका में उन्होंने रियल हार्ड-कोर स्ट्रीट फाइट्स में हिस्सा लिया। 39 साल के जुकरबर्ग एक एस्पिरेशनल MMA फाइटर हैं, जिन्होंने पहले ही जु-जित्सु टूर्नामेंट जीते हैं। उन्होंने हाल ही में मर्फ चैलेंज वर्कआउट को 40 मिनट से कम समय में पूरा किया था।
जु-जित्सरू और केज फाइट क्या है?
जु-जित्सु अनआर्म्ड कॉम्बैट और फिजिकल ट्रेनिंग की जापानी तकनीक है। केज फाइट में दो फाइटर एक पिंजरे के भीतर लड़ते हैं। फाइटर कई फाइटिंग टेक्नीक्स का इस्तेमाल करते हैं। इसमें मार्शल आर्ट के मिक्स्ड टाइप जैसे बॉक्सिंग, कुश्ती, जूडो, जु जित्सु, कराटे, मय थाई जैसी तकनीकों का इस्तेमाल होता है।